62019TO0141_INF
2020 m. gegužės 6 d. Bendrojo Teismo (ketvirtoji kolegija) nutartis
Sabo ir kt. / Parlamentas ir Taryba
(Byla T‑141/19)
„Ieškinys dėl panaikinimo – Aplinka – Energija – Direktyva (ES) 2018/200 – Miškų biomasės įtraukimas į atsinaujinančių išteklių energijos šaltinius – Konkrečios sąsajos nebuvimas – Nepriimtinumas“
1.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Konkreti sąsaja – Kriterijai – Direktyva, kuria nustatoma bendra skatinimo naudoti atsinaujinančiųjų išteklių energiją sistema ir tikslas sumažinti šiltnamio efektą sukeliančių dujų kiekį – Fizinių asmenų, nurodančių pagrindinių teisių pažeidimą, pareikštas ieškinys – Konkrečios sąsajos nebuvimas – Nepriimtinumas
(SESV 263 straipsnio ketvirta pastraipa; Europos Parlamento ir Tarybos direktyva 2018/2001)
(žr. 2427, 29–34 punktus)
2.
Pagrindinės teisės – Teisė į veiksmingą teisminę gynybą – Sąjungos aktų teisėtumo kontrolė – Taisyklės – Sąjungos teismo arba nacionalinių teismų vykdoma šios teisės apsauga, nelygu ginčijamo akto teisinė prigimtis – Galimybė pareikšti ieškinį dėl panaikinimo arba pateikti prašymą priimti prejudicinį sprendimą dėl galiojimo įvertinimo
(SESV 263, 267 ir 277 straipsniai; Europos Sąjungos pagrindinių teisių chartijos 47 straipsnis)
(žr. 41–43 punktus)
3.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Sąlygos būti konkrečiai susijusiam aiškinimas „contra legem“ – Neleistinumas
(SESV 263 straipsnio ketvirta pastraipa)
(žr. 44, 45 punktus)
Dalykas
SESV 263 straipsniu grindžiamas prašymas iš dalies panaikinti 2018 m. gruodžio 11 d. Europos Parlamento ir Tarybos direktyvą (ES) 2018/2001 dėl skatinimo naudoti atsinaujinančiųjų išteklių energiją (OL L 328, 2018, p. 82) tiek, kiek joje miškų biomasė įtraukta į atsinaujinančių išteklių energijos šaltinius.
Rezoliucinė dalis
1.
Atmesti ieškinį kaip nepriimtiną.
2.
Nereikia nagrinėti Komisijos, U. S. Industrial Pellet Association, Stichting Dutch Biomass Certification ir Stichting RBCN (Rotterdam Biomass Commodities Network) prašymų įstoti į bylą.
3.
Peter Sabo ir kiti ieškovai, kurių pavardės ir pavadinimai nurodyti priede, padengia savo bei Europos Parlamento ir Europos Sąjungos Tarybos patirtas bylinėjimosi išlaidas.
4.
Komisija, U. S. Industrial Pellet Association, Stichting Dutch Biomass Certification ir Stichting RBCN (Rotterdam Biomass Commodities Network) padengia savo išlaidas, susijusias su prašymais įstoti į bylą.